PARANTUMISKOULU
KÄTTEN PÄÄLLE PANEMINEN
Hei. Tämä on parantumiskoulu, ja minä olen pastori Jaanus Ringmäe.
Lähetyksissämme luemme ja tutkimme Jumalan Sanaa yhdessä, -
jotta sairaat voisivat parantua.
Eli jos olet nyt sairas, ohjelma on sinulle, -
jotta Jumalan Sana voisi parantaa ja tuoda elämääsi ihmeitä.
On tärkeätä, että syvennymme Raamatun kohtiin yhdessä.
Voit ottaa Jumalan Sanan lääkkeenä antaen sen laskeutua sydämeesi.
Tänään olen valinnut aiheeksemme kätten päälle panemisen.
KÄTTEN PÄÄLLE PANEMINEN
Raamatussa se liittyy parantumiseen mielenkiintoisella tavalla.
Aloitan monille jo tutusta kohdasta Mark. 16:15-18, -
eli ns. lähetyskäskystä.
"Ja hän sanoi heille: "Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu; -
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat: -
minun nimessäni he ajavat ulos riivaajia, puhuvat uusilla kielillä, -
nostavat käsin käärmeitä, ja jos he juovat jotakin kuolettavaa, -
ei se heitä vahingoita; he panevat kätensä sairasten päälle, -
ja ne tulevat terveiksi."
17. jakeen mukaan, "...nämä merkit seuraavat niitä, jotka uskovat..."
Jumala haluaa merkkien seuraavan myös sinua, jos uskot Jeesukseen.
Hän jatkaa sanoen "minun nimessäni..." Kehen se viittaa?
Koska Jeesus on tässä puhumassa, viittaa se hänen omaan nimeensä.
Joidenkin mielestä tulee sanoa "Jeesuksen nimessä", kun -
laitamme kätemme sairaan päälle.
Niinkin - mutta lause "Jeesuksen nimessä" tarkoittaa valtuutusta.
Eli Jeesus on valtuuttanut meidät antamalla oikeuden toimia niin.
Toistamme siis "Jeesuksen nimessä", koska olemme siihen oikeutettuja.
Jae jatkuu: "he panevat kätensä sairasten päälle, -
ja ne tulevat terveiksi." Eli näin voivat uskovatkin toimia, -
eivätkä pelkästään pastorit ja saarnaajat, joihin on ehkä totuttu.
Asiayhteydestä näemme, että tässä ei viitata vain pastoreihin tms...
Raamatussa on useita esimerkkejä ihmisistä, jotka tunsivat Jumalan -
ja joita kutsuttiin Jeesuksen opetuslapsiksi.
Hekin panivat kätensä sairaitten päälle -
ja siten Jumala paransi sairaita heidän kauttaan.
Katsotaan tarkemmin kertomuksia, joista selviää se, -
kuinka kätten päälle paneminen käytännössä toimi.
Uskoakseni voit itsekin panna kädet päällesi parantuaksesi uskossa.
Kuinka tulee toimia ja miten ottaa parantuminen vastaan?
Raamatussa on hyviä esimerkkejä.
Eräs Raamatun kohta herättää joskus kysymyksiä, joten vilkaistaan sitä.
Monet ihmiset eivät halua kiirehtiä kätten päälle panemisen kanssa...
Katsotaan Raamatun kohtaa 1.Tim. 5:22.
Tämä on siis sanottu tuolloin pappina toimineelle Timoteukselle.
"Älä ole liian kerkeä panemaan käsiäsi kenenkään päälle, -
äläkä antaudu osalliseksi muiden synteihin. Pidä itsesi puhtaana."
Jotkut eivät laita käsiään toisten päälle, jotta synnit eivät "tartu".
Aina on viisasta tutkia, mitä Raamattu asiasta sanoo.
Tutkiessasi Jumalan Sanaa, katso aina myös sen asiayhteyttä.
Tämän 5 luvun 17. jakeessa sanotaan Timoteukselle: -
"Vanhimpia, jotka seurakuntaa hyvin hoitavat, -
pidettäköön kahdenkertaisen kunnian ansainneina..." Sitten tässä -
puhutaan vanhimpien taloudellisesta ja muustakin tukemisesta...
Jotkut käännökset selventävät kohdan 1.Tim. 5:22 sisältöä: -
"Älä ole liian kerkeä panemaan käsiäsi kenenkään päälle -
HEITÄ VIHKIESSÄSI, äläkä antaudu osalliseksi muiden synteihin."
Eli kun ihmistä vihitään hengelliseen virkaan -
esim. papiksi, tai siunataan muuhun hengelliseen ammattiin, -
vihkijän ei pidä hätiköidä.
Vihkijän tulee olla varma siitä, että kyseessä on Jumalan tahto ja -
vihittävän pitää tuntea saaneensa Jumalalta kutsumuksen ammattiin.
Jae 22 jatkuu: "...äläkä antaudu osalliseksi muiden synteihin..."
Jos Timoteus olisi suorittanut vihkimisen kiireesti -
ja hätiköiden siunannut ihmisen srk:n johtoon tai saarnaajaksi, -
olisi hän samalla ollut vastuussa tämän mahdollisista virheistä.
Tämä Raamatun kohta ei liity kätten päälle panemisella parantamiseen.
Raamatussa kätten päälle paneminen liittyy moniin eri tilanteisiin.
Jeesus siunasi lapsia laittamalla kädet heidän päälleen.
Voit katsoa Matteuksen evankeliumin 19. lukua, mutta -
kirjataan ylös, mihin Raamatussa kätten päälle panemista käytetään.
Ensimmäiseksi mainitaan virkaan tai ammattiin vihkiminen.
VIHKIMISEEN
Seuraavana...
SIUNAAMISEEN
Katsotaan, kuinka Jeesus siunaa.
Matt. 19:13-15 kuuluu näin: -
"Silloin tuotiin hänen tykönsä lapsia, että hän panisi -
kätensä heidän päälleen ja rukoilisi; mutta opetuslapset nuhtelivat tuojia.
Niin Jeesus sanoi: "Antakaa lasten olla, älkääkä estäkö heitä tulemasta -
minun tyköni, sillä senkaltaisten on taivasten valtakunta".
Ja hän pani kätensä heidän päälleen ja lähti sieltä pois."
Eli Jeesus siunasi heitä.
Mekin voimme siunata toisia ja rukoilla heille Jumalan suojelusta.
Olemme usein käyttäneet tätä Raamatun kohtaa -
siunatessamme seurakuntalaistemme vastasyntyneitä lapsia.
Kätten päälle panemista esiintyi myös Pyhän Hengen kasteessa.
PYHÄN HENGEN KASTEEN SAAMISEEN
Ap.t. 19:6 sanotaan: -
"Ja kun Paavali pani kätensä heidän päälleen, -
tuli heidän päällensä Pyhä Henki, ja he puhuivat kielillä ja ennustivat", -
joissakin käännöksissä profetoivat.
Kätten päälle panemisen yhteydessä ihmisiin laskeutui siis Pyhä Henki.
Kätten päälle panemista käytetään Raamatussa monissa eri yhteyksissä.
Minä käyn läpi yhtä tärkeimmistä, eli sen käyttöä parantamisessa.
Katsotaan Matteuksen evankeliumin 8. luvusta muutamia esimerkkejä.
Niissä Jeesus panee kätensä ihmisten päälle - ja he paranevat.
On tärkeätä seurata, mitä Jeesus ja ne ihmiset tekevät, jotta -
sinäkin oppisit vastaanottamaan ihmeen kätten päälle panemisella.
Eli kyse ei ole vain kätensä sinun päällesi laittavasta saarnaajasta.
Matt. 8:14-15 kuuluu näin: -
"Kun Jeesus tuli Pietarin kotiin, näki hän hänen anoppinsa -
makaavan sairaana kuumeessa. Niin hän koski tämän käteen, -
ja kuume lähti hänestä; ja hän nousi ja palveli häntä."
Tässä Jeesus koskettaa Pietarin anoppia ottamalla häntä kädestä.
Periaatteessa kyseessä on sama asia eli kätten päälle paneminen.
Meillä on tapana laittaa käsi ihmisen pään tai olan päälle, -
mutta Jeesus otti kädestä. Tähän ei siis ole vain yhtä tapaa, vaan -
kaikkein tärkeintä tässäkin oli koskettaminen.
Tämä kertoo siitä, että uskomme kätten päälle panemiseen riittää.
Käden kautta välittyy Jumalan voima - ei ihmisen voima.
Kun minä laitan käteni sairaiden päälle, Jumala parantaa - en minä.
Hän käyttää minua välikappaleena, jonka kautta Hänen voimansa virtaa.
Jumalan voima parantaa kätteni päälle panemisen välityksellä, eli -
tavallaan toimin kanavana, jonka kautta Pyhä Henki virtaa.
Jumala haluaa käyttää jokaista kristittyä samalla tavalla.
Tässä Jeesus ottaa Pietarin anopin kädestä kiinni.
Heillä oli usko - ja anoppikin uskoi asian muuttavan jotakin.
Tässä Raamatun kohdassa ei kerrota Jeesuksen puhuneen mitään.
Katsotaan lisää lukuja, joissa sairaiden päälle laitetaan kädet.
Luukkaan evankeliumissa kerrotaan myös kätten päälle panemisesta.
Luuk. 4:40: " Auringon laskiessa kaikki, joilla oli sairaita, -
mikä missäkin taudissa, veivät ne hänen tykönsä.
Ja hän pani kätensä heidän itsekunkin päälle ja paransi heidät."
Ajallisesti tämä kaikki seurasi heti edellisen kertomuksen jälkeen.
Siksi Pietarin anopista puhutaan edellisessä jakeessa myös tässä.
Tieto syntyneestä ihmeestä oli levinnyt laajalle, ja ihmiset -
olivat kuulleet Jumalan parantavan Jeesuksen käsien kautta.
Tullessaan paikalle he tämän mukaan toivat mukanaan kaikki sairaat.
Eli he olivat käsittäneet Jumalan haluavan parantaa kaikki, -
eivätkä siksi suorittaneet valintaa eri parannettavien välillä.
Me tiedämme, että Jumala haluaa parantaa ihan jokaisen!
Kaikki eri sairauksia potevat ihmiset tuodaan siis paikalle -
Jeesuksen luo - ja hän panee kätensä heidän jokaisen päälle.
Emme tiedä tarkkaa paikalla olleiden määrää, mutta arvatenkin -
heitä oli paljon, joten tilaisuus saattoi kestää melko kauan.
Tässäkään ei ole kerrottu, puhuiko tai rukoiliko Jeesus aina -
laittaessaan kätensä ihmisen päälle.
Mutta jakeessa 41 sanotaan: -
"Myös lähtivät riivaajat ulos monesta, huutaen ja sanoen: -
"Sinä olet Jumalan Poika!" Mutta hän nuhteli niitä -
eikä sallinut niiden puhua, koska ne tiesivät hänen olevan Kristuksen."
Tässä Jeesus nuhtelee pahoja henkiä, mutta mitään kätten -
päälle panemiseen tai parantamiseen liittyvää puhetta ei tuoda esiin.
Mutta ihmiset uskoivat kätten päälle panemiseen.
Meidänkin tulee uskoa, että kyse ei ole vain lohdutuksen eleestä -
tai mukavasta tunteesta jonkun taputellessa meitä kädellään...
Meidän tulee uskoa Jumalan voiman virtaavan meihin silloin, -
kun joku laittaa kätensä päällemme.
Puhuin jo eri tilanteista, joihin kuului kätten päälle paneminen.
Niissä ihmiset ottivat vastaan esim. Pyhän Hengen kasteen, -
Jumalan siunauksen tai kirkolliseen ammattiin vihkimisen.
Kun ihmisen päälle laitetaan kädet, jotta hän voisi parantua, -
vastaanottaa hän ruumiiseensa ja koko elämäänsä vaikuttavan voiman.
Parantuneiden ihmisten määrä oli tässä luultavasti melko suuri.
Katsotaan erästä toista, samaan aiheeseen liittyvää kertomusta.
Mark. 8:22-26 kuuluu näin: -
"Ja he tulivat Beetsaidaan. Ja hänen tykönsä tuotiin sokea, -
ja he pyysivät, että hän koskisi häneen.
Niin hän tarttui sokean käteen, talutti hänet kylän ulkopuolelle, -
sylki hänen silmiinsä ja pani kätensä hänen päälleen ja kysyi häneltä: -
"Näetkö mitään?"
Tämä katsahti ylös ja sanoi: "Näen ihmiset, -
sillä minä erotan käveleviä, ne ovat puiden näköisiä".
Sitten hän taas pani kätensä hänen silmilleen; ja nyt mies näki tarkkaan -
ja oli parantunut ja näki kaikki aivan selvästi.
Ja hän lähetti hänet hänen kotiinsa sanoen: "Älä edes poikkea kylään".
Katsotaan hieman yksityiskohtia.
Sokea tuodaan Jeesuksen luo samalla pyytäen, että hän koskisi häneen.
Mutta miksi niin? Koska he uskoivat terveyden ja parantumisen -
välittyvän käsien kautta. Eli he uskoivat kätten päälle panemiseen!
He eivät odottaneet tunteellista kosketusta, vaan nimenomaan sitä, -
että Jumalan voima välittyisi sokeaan parantaen hänen silmänsä.
Pyynnön kuultuaan, Jeesus tarttui sokean käteen ja -
talutti hänet kylän ulkopuolelle. Tässä voisi kysyä, että miksi?
Raamatun kertomuksista voi nähdä Jeesuksen välillä toimineen näin.
Voi olla, että ihmeiden syntyyn vaikuttaa joskus myös ympäristö.
Kannattaa katsoa Uuden Testamentin viitteistä kohtaa "Beetsaida".
Eräässä kohdassa Jeesus -
moittii epäuskoisia alueita, joista yksi on juuri tämä Beetsaida.
Alueessa sinänsä ei ollut vikaa, vaan siellä asuvissa ihmisissä.
He suhtautuivat välinpitämättömästi Jumalan tekoihin ja Sanaan.
He eivät uskoneet Jumalasta kuulemiinsa puheisiin, joten -
ehkäpä juuri siksi Jeesus vei tämän ihmisen etäämmälle pois kylästä.
Ihmisten välinen ilmapiiri saattaa vaikuttaa ihmeen syntymiseen.
Joskus kysytään, miksi srk:issa ei nykyään juurikaan nähdä ihmeitä.
En voi sanoa ilmapiirin olevan ainoa vastaus, mutta hyvin usein -
kyse on juuri uskomusten luomasta ilmapiiristä: -
Mihin uskomme? Mihin luotamme?
Odotammeko Jumalan tekevän ihmeitä keskuudessamme?
Olemmeko vakuuttuneita Jumalan tahdosta tehdä meille ihmeitä?
Usko luo sen ilmapiirin, jossa Jumala voi tahtoaan toteuttaa.
Eli ehkä Jeesus vei sokean väärästä ilmapiiristä vähän etäämmälle, -
"sylki hänen silmiinsä ja pani kätensä hänen päälleen.."
Mielestäni Jeesus palveli välillä aika erikoisilla tavoilla.
Tässä hän käytti sylkeä, joka ei jonkun mielestä ole esteettistä...
Mutta tähän sanoisin, että Jumala tietää paremmin!
Kun joku haluaa todella parantua, sylki ei liene ole hänelle ongelma.
Jeesus käytti tätä tapaa, ja tässä voisimme jopa sanoa hänen -
"sylkäisseen päin näköä", vaikka kyse ei ollut halveksunnasta tms.
Hän sylkäisi sokean silmiin, ja niin sokea parani ja sai näkönsä.
Mutta hän ei tietenkään parantunut Jeesuksen syljestä, -
vaan kuuliaisuudesta tavalle, jolla Jumala oli päättänyt parantaa.
Kuitenkin hän tämän lisäksi laittoi myös kätensä hänen päälleen, ja -
"kysyi häneltä: 'Näetkö mitään?' Tämä katsahti ylös ja sanoi: -
'"Näen ihmiset, sillä minä erotan käveleviä, ne ovat puiden näköisiä".
Sitten hän taas pani kätensä hänen silmilleen..."
Eli hän teki niin monta kertaa - ja samoin voimme mekin toimia.
Tässä tapauksessa parantuminen tapahtui askel askeleelta.
Sokean näkö parani hiukan, -
jonka jälkeen kädet pantiin uudestaan päälle, -
ja vasta sen jälkeen mies parani.
Olen itsekin rukoillut mm. selkävaivaisten puolesta.
Asetan käteni sairaan päälle ja käsken kipua katoamaan.
Kun kysyn vointia, saan ehkä kuulla voinnin olevan parempi.
Laitan kädet uudelleen hänen päälleen -
ja käsken kivun kadota kokonaan, ja se katoaa! Näin se välillä on.
Ei siis ole väärin laittaa käsiä jonkun päälle montakin kertaa.
Tällä tavoin Jumala paransi...
Mark. 7:32-35 kertoo lisää kätten päälle panemisesta.
"Ja hänen tykönsä tuotiin kuuro, joka oli melkein mykkä, -
ja he pyysivät häntä panemaan kätensä hänen päälleen.
Niin hän otti hänet erilleen kansasta, pisti sormensa hänen korviinsa, -
sylki ja koski hänen kieleensä
ja katsahti ylös taivaaseen, huokasi ja sanoi hänelle: "Effata", se on: aukene.
Niin hänen korvansa aukenivat, ja hänen kielensä side irtautui, -
ja hän puhui selkeästi."
Tässä kuuro ja vähäpuheinen ihminen tuodaan Jeesuksen luo.
Hän ei puhunut eikä kuullut.
Jeesusta pyydettiin laittamaan kädet tämän kuuron päälle.
Eli näillä paikalle tulleilla oli usko kätten päälle panemiseen.
Jeesus ottaa kuuron erilleen ja pistää sormensa tämän korviin.
Ja kätemmehän päättyvät sormiin, jotka ovat siis osa kättämme.
Tässä tapauksessa hän ei käyttänyt koko kättään, vaan sormia.
Tämäkin voi jonkun mielestä olla epäesteettistä...
Kyse ei niinkään ole kulttuurista tai muusta, vaan kuuliaisuudesta -
Jumalan päätökselle parantaa juuri tällä tavoin.
Jeesus pisti sormet tämän korviin, sylki ja kosketti hänen kieltään.
Käsittääksemme hän sylki sormiinsa, joilla sitten kosketti sitä kieltä.
Joissakin tämä voi herättää inhoa, mutta näin Jumala paransi.
Mutta tästäkin nähdään, kuinka monin eri tavoin Jumala on -
käyttänyt kätten päälle panemista parantaessaan sairaita.
Tulen jatkossa kertomaan, kuinka olen käyttänyt öljyllä voitelua -
ja Jumalan suostumuksella sylkeä, mutta eri tavalla kuin näissä...
Ihmiset ovat olleet valmiita myös siihen, joten Jumala on toiminut.
Näin ei toimita jatkuvasti, eikä mikään sylki ole sen erityisempää.
Jumala käyttää näitä osoittamaan kuuliaisuutta Hänelle.
Jeesuksen sanoessa "Aukene", ihminen saa kuulon ja alkaa puhua.
Pikkulapset oppivat puhumaan ajan kuluessa.
Mutta tässä ihminen, joka ei ollut kuullut eikä puhunut -
oppi puhumaan samantien!
Yliluonnollisella tavalla Jumala antoi hänelle puhetaidon heti.
Eli Jumala synnytti kätten päälle panemisen kautta ihmeen.
Ensimmäisessä tilanteessa -
Jeesus kosketti sokeaa, -
ja kysyi häneltä, huomasiko tämä mitään muutosta.
Toisessa tilanteessa, hän koskemisen lisäksi sanoi -
"Effata" , joka tarkoittaa "Aukene".
Välillä kädet laitetaan päälle ja samalla annetaan käsky.
Me emme tietenkään käskytä Jumalaa, vaan ainoastaan sairautta.
Näemme Jeesuksen harjoittaneen juuri tätä, eli -
hän käski sairauksien kadota, ongelmien poistua, korvien aueta...
Tai kuten hän itse opettaa: "...jos sanoisitte tälle vuorelle: -
'Kohoa ja heittäydy mereen'.." Eli käsky poistua annetaan ongelmalle.
Kristittyinä voimme Jeesuksen tavoin käskeä ongelmaa katoamaan.
Joku ihmettelee, miksi emme vain rukoile, vaikka Jeesus toimi näin.
Totta kai voimme myös rukoilla. Mutta tässä hän antoi käskyn.
Eli: Kätten päälle paneminen + uskossa puhuttu sana!
Katsotaan Luuk. 13:10-13.
"Ja hän oli opettamassa eräässä synagoogassa sapattina.
Ja katso, siellä oli nainen, jossa oli ollut heikkouden henki 18 vuotta, -
ja hän oli koukistunut ja täydelleen kykenemätön oikaisemaan itseänsä.
Hänet nähdessään Jeesus kutsui hänet luoksensa ja sanoi hänelle: -
"Nainen, sinä olet päässyt heikkoudestasi",
ja pani kätensä hänen päälleen.
Ja heti hän oikaisi itsensä suoraksi ja ylisti Jumalaa."
Nainen parantui ja suoristui heti kätten päälle panemisen jälkeen.
Ensin Jeesus puhuu, sitten laittaa kädet - ja ihmeet alkavat syntyä.
Meidän kaikkien tulee uskoa kätten päälle panemiseen, mutta -
mistä sinä saat tämän uskon? Olet saanut sen tänään kuunneltuasi -
puheitani siitä, kuinka ihmeet syntyvät kätten päälle panemisella.
Kokeillaan asiaa käytännössä. Minä olen nyt televisiossa, -
emmekä ole kosketusetäisyydellä. Mutta sinulla on kädet ja -
sinä uskot Jumalaan, kuten minäkin. Laita kädet uskossa kehollesi ja -
mieluiten ongelmakohtaan, jos onnistuu - tai muuten sopivasti.
Rukoile kanssani Jumalan parantavan voiman virtaavan kehoosi.
Isä kiitän Sinua, että olet näiden ihmisten Parantaja.
Jeesuksen nimessä käsken kipujen, sairauksien ja vaivojen kadota!
Kiitos, että parantava voimasi virtaa käsien kautta juuri nyt.
Kiitos ihmeistä, elämänmuutoksista ja ratkaisuista.
Kiitos, että voimasi virtaa heille, -
jotka ovat uskossa panneet kätensä päälleen.
Kiitos, että parannat nivelet, luut, lihakset, sydämet, kaikki, -
ja annat parantavan voimasi virrata kaikkien kehoon juuri nyt.
He näkevät ihmeitä, muutoksia ja Sinun parantavan voimasi.
Jeesuksen nimessä kiitän Sinua Isä, kaiken hyvän edestä. Aamen.
Kiitos Jumalalle!
Annathan palautetta siitä, mitä Jumala on sinulle tehnyt.
Meidän on tärkeä kuulla Jumalan olevan meidän Parantajamme!
Katso vielä näitä Raamatun kohtia ja tutki niitä, -
jotta voisit nähdä, mitä Jumala on haluaa juuri sinulle sanoa.
Se muuttaa sinua, sillä se on lääke juuri sinulle! Ole siunattu.
Tallinnan Hoosianna-Seurakunnan parantumiskoulu
Suomennos: Irene Tarkka